**Speranţa**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am să mor de întristare,

o să-mi fie bine,

am să iau din viaţa asta

ce mi se cuvine!

În iubire şi-n războaie

totul e permis,

nu am să-mi petrec viaţa

atârnând de un vis.

La război ca la război,

dar iubirea-i pentru doi

pentru mine nu există

jumătate de măsură,

împărţind totul în două

între iubire şi ură,

E-ul pasiunii mele

e şi al tău într-o măsură.

Eu am să aleg iubirea

fiindcă îmi lipseşte

Tu alegi ce ţie-ti place,

totul se plăteşte!

Când voi fi din nou călare

pe al vieţii val

am să-mi amintesc

iubite, că m-aştepţi la mal.

Am ştiut dintotdeauna

ce vreau de la viaţă,

soarta-mi va zâmbi din nou,

vom fi faţă-n faţă.

Eu te voi privi cu drag

dulce amăgire,

că tu-mi vei fi călăuza

înspre fericire.

Şi mâine-i o nouă zi,

totu-i vechi sub soare,

deşi roua cade-n zori,

se ridică-n zare!

Curcubeul luminos

străluceşte după ploaie,

luna-şi plimbă printre stele,

argintie straie.

Dintr-o dată vedem altfel

lumea cea albastră,

ce frumos e asfinţitul

privit prin fereastră!

Mi-aş dori să ne petrecem

serile-mpreună

adormind îmbrăţişaţi,

sub clarul de lună.